Starbucks-koffie nou ook in SA | Maroela Media
Starbucks-koffie nou ook in SA
Foto: Starbucks, Facebook
Die eerste amptelike Starbucks-restaurant maak vandeesmaand sy deure in Suid-Afrika oop.
"Ons is trots om aan te kondig dat die eerste Starbucks-tak in Rosebank [Johannesburg] op 21 April om 07:30 oopmaak," het die maatskappy bevestig.
Sedert die eerste winkel in 1971 by Pike Place-mark in Seattle, Washington oopgemaak het, het dié koffiewinkelgroep tot kultusstatus gevorder. Aanhangers staan gewoonlik in lang rye wanneer 'n Starbucks die eerste winkel in 'n land oopmaak.
Daar is tans minstens 23 768 Starbucks-takke in 67 lande wêreldwyd.
Die Rosebank-tak se besigheidsure is Maandag tot Sondag van 07:30 – 22:00.
Volgens die maatskappy se webwerf sal 'n Starbucks-tak ook by Mall of Africa oopmaak. Mall of Africa is tans onder konstruksie en maak na verwagting op 28 April 2016 oop in Waterfall City, Midrand.
Is jy 'n groot aanhanger? Sal jy moeite doen om die tak te besoek? Laat weet ons gerus in die kommentaar!
Besoek Starbucks SA op Facebook
Besoek Starbucks se Suid-Afrikaanse webwerf
Baba sterf ná pa haar glo neergooi
Het die naweek deur Dubai gegaan en vir my n R110 latte gekoop. Sal like om die pryse plaaslik te sien. Sal seker nie so duur wees nie, maar wil sien hoe vergelyk dit met Mugg & Bean, Seattle Coffee Company en daai soort van plekke
HOEKOM DURBAN………. WAT NOG BETER SOU GEWEES HET IS NELSPRUIT … DI PRAGTIGE LAEVELD
Wonderlike nuus op hierdie beproefde Woensdag! Ek is in KZN maar sal verseker plan maak om 'n Starbucks in SA te besoek! Vir my 21ste verjaarsdag het ek 'n pakkie Starbucks filter koffie by 'n goeie vriend gekry. My vriende en familie weet ek is 'n groot aanhanger van Starbucks ?
Solank dit nie deur die GUPTA's bedryf word nie… So konsep nodig in S A
Net wat SA nodig het...
Nóg 'n Amerikaanse franchise wat die nasie gaan aanspoor om geld te mors op iets wat goed is vir niks behalwe vetmaak nie. (Of gaan hulle gewone – regte – koffie ook bedien, so saam met al die stroop-belaaide 'gemors-koffieagtige-drankies' waarvoor hulle bekend is?)